Nils & Ronny

Nils & Ronny er en norsk film- og TV-produksjonsduo bestående av produsent/programleder Nils Wærstad og regissør/programleder Ronny Kristoffersen. De driver eget produksjonsselskap og er mest kjent for å ha produsert flere sesonger av den populære reisedokumentarserien Walkabout - Roadmovies fra resten av verden, samt underholdningsseriene Handlingens Menn og Nils & Ronnys TV-cocktail på NRK. Ved siden av TV-produksjon er de aktive som foredragsholdere for både mediebransjen og næringslivet.

 Bakgrunn og arbeid 
Nils Wærstad og Ronny Kristoffersen har begge bakgrunn som fotografer i NRK. Nils som ENG og studiofotograf for NRK i Norge og Ronny som produsent og fotograf for NRKs og DRs utenrikskorrespondenter i ASIA. Første gang de markerte seg sammen var da de mottok nominasjon til Gullruten for produksjonen Amanda i kategorien Beste presentasjonsfilm.

  "Walkabout - Roadmovies fra resten av verden" 
Nils & Ronny debuterte på Nrk med den egenutviklede Tv-serien Walkabout, en reisedokumentarskildring fra ulike deler av verden. Serien ble første gang sendt på NRK1 Våren 1999 og ble nominert til Gullruten sommeren 99. 

I 2003 produserte de 10 nye Walkabout- programmer for NRK, med visning vinter/vår 2004. Walkabout II ble nominert til Gullruten i 2004 i kategorien Beste underholdningsprogram. I 2006 viste NRK Walkabout III, som samme år ble nominert til Gullruten i kategorien Beste underholdningsprogram.

I 2012-14 produserte Kristoffersen og Wærstad tv-serien Walkabout – Ground Truth, blant annet fra Colombia og Gazastripen der de søkte "sannheten på bakken" og utfordret låste forestillinger om såkalte risikoområder. Walkabout IV ble sendt på NRK i 2014. 

 Dokumentarfilmer 
Sammen har de to produsert flere dokumentarfilmer. Mest kjent er filmen Dont fuck with the Lewises som ble nominert til hovedkonkurransen under dokumentarfilmfestivalen IDFA i Amsterdam. Filmen ble også nominert til hovedkonkurransen i dokumentarfestivalen HotDocs i Toronto. For TV 2 laget de også dokumentarfilmen Rusmillionæren. Filmen ble nominert til Gullruten i kategorien «Beste dokumentarfilm». Filmen Møte med en massemorder ble valgt ut til å representere NRK på den internasjonale tv-festivalen INPUT i Lugano.

Ronny hadde dessuten regi- og fotoansvar for fjernsynsdokumentaren Med Norge som venterom, som handlet om bosniske flyktninger i Norge og deres retur til hjemlandet. Filmen ble produsert i samarbeid med Flyktningerådet og Utlendingsdirektoratet. Den ble nominert til Gullruten i kategorien «Beste dokumentarfilm». Han hadde også co-regi og foto på dokumentarfilmen Jeg elsker hvem jeg vil. Filmen ble nominert til Amandaprisen og Gullruten.

 Andre produksjoner   
Wærstad og Kristoffersen har også produsert fjernsynsserien Maraton. Den bestod av en rekke portrettprogrammer om personer innen kultur, media og politikk, med Guri Heftye som intervjuer. Serien ble i 2000 nominert til Gullruten i kategorien «Åpen klasse». Sammen har de også produsert og regissert serien Nils & Ronnys TV-cocktail, en genreblanding av road movie, reiseskildring, humor og fiction for NRK1. Serien gikk på TV vinteren 2001, og ble nominert til Gullruten i kategorien «Beste humorprogram».

I perioden 2010-2011 regisserte Kristoffersen en portrettserie på åtte programmer sammen med co-programleder Anne Grosvold for NRK1. Blant personene som ble portrettert i denne serien var Liberias president Ellen Johnson Sirleaf og den kongolesiske legen Denis Mukwege, som flere ganger har blitt nominert til Nobels fredspris for sitt arbeid i Kongos krigssoner. I tillegg til portretter av nordmenn som Liv Ullmann og Jan Egeland ble persongalleriet supplert med Stellan Skarsgård, Cate Blanchett og Kofi Annan.

 "Handlingens Menn" 
miniatyr|Nils & Ronny i Mexico fra "Handlingens Menn", 2017
Høsten 2015 gikk duoen i gang med sitt nyeste prosjekt Handlingens Menn, en storsatsing med visning primetime NRK1 høsten 2017. Serien besto av reiseskildringer og portretter fra "verden rundt" og hadde uttalt mål om "å gjøre verden litt mindre farlig". Serien ble godt mottatt av anmelderne 

 "Når Katastrofen Inntreffer - Nils & Ronny på Filippinene" 
Høsten 2018 ble vennskapslandsbyen til Nils & Ronny i Filippinene berørt av et jordskred etter tyfonen "Ompong" der flere mistet livet. Nils & Ronny reiste for å hjelpe til og de slapp en dokumentarfilm fra reisen i januar 2019.
Parallelt med TV-programmet ble det opprettet en innsamlingsaksjon der over 600 000 kroner ble samlet inn på få uker. Serien gikk på NRK1 og oppnådde der en seerandel på 39%. Den ble også gjort tilgjengelig for strømming på NRK TVs plattformer.
miniatyr|Nils & Ronny ser over jordskredet. "Når Katastrofen Inntreffer" 2019
miniatyr|Nils & Ronny bærer ris til pårørende etter katastrofen. "Når Katastrofen Inntreffer" 2019

 TV 
 2019  Når Katastrofen Inntreffer - Nils & Ronny på Filippinene (Regissør/Produsent og programledere)
2017 Handlingens Menn (TV-serie med åtte episoder: Regissør/Produsent og programledere)
 2014 Walkabout IV (TV-serie: Regissør/Produsent og programledere)
 2008 En reise i Blåkorslandet (Dokumentarfilm-Norge; Regissør/Produsent/Fotografer)
 2008 Nils & Ronny på vannvogna (Dokumentarfilm-Norge/Danmark; Regissør/Produsent/Fotografer)
 2007 Under en hardere himmel (Dokumentarfilm-Ukraina ; Regissør/Produsent/Fotografer)
 2007 Skyggetilværelse på solens øy (Dokumentarfilm-Jamaica; Regissør/Produsent/Fotografer)
 2006 Møte med en massemorder (Dokumentarfilm-Etiopia; Regissør/Produsent/Fotografer)
 2006 Leger uten grenser (Dokumentarfilm-Somaliland; Regissør/Produsent/Fotografer)
 2006 Walkabout III (TV-serie: Regissør/Produsent og programledere)
 2005 Don't Fuck with the Lewis (Dokumentarfilm USA-Louisianna; Regissør/Produsent/Fotografer)
 2004 Walkabout II (TV-serie: Regissør/Produsent og programleder)
 2001 Nils & Ronnys TV-cocktail (TV-serie: Regissør/Produsent og programledere)
 2000 Maraton (TV-serie: Regissør/Produsent )
 1999 Walkabout (Regissør/Produsent og Programleder)

 Film 
 2008 En reise i Blåkorslandet (Dokumentarfilm-Regissør/foto/produsent)
 2008 Nils & Ronny på vannvogna (Dokumentarfilm-Regissør/foto/produsent)
 2007 Under en hardere himmel (Dokumentarfilm -Regissør/foto/produsent)
 2007 Skyggetilværelse på solens øy (Dokumentarfilm -Regissør/foto/produsent)
 2006 Møte med en massemorder (Dokumentarfilm -Regissør/foto/produsent)
 2006 Leger uten grenser (Dokumentarfilm-Somaliland; Regissør/Produsent/Fotografer)
 2005 Don't Fuck with the Lewises (Dokumentarfilm -Regissør/foto/produsent)
 2000 Rusmillionæren (Dokumentarfilm  -Regissør/foto/produsent)

 Referanser 

 Eksterne lenker 
Walkabout på NRK nett-TV
Hjemmeside - Nils & Ronny

Kategori:TV-produksjon